Publication: Magyar Közlöny
Issue: MK-2000-64 (Year: 2000, Number: 64)
Era: 1990-2004
Section: Az Egységes Árutovábbítási Eljárásról szóló Egyezmény kihirdetéséről szóló 83/1996. (VI. 14.) Korm. rendelet (a továbbiakban: Tranzit Egyezmény) I. Függelék I. Cím
Paragraph Index: 786

5. példányon kérheti saját számra az áru(k) bemutatását igazoló záradékot feltüntetni: a rendeltetési vámhivatal a benyújtott példányt záradékolni köteles. Az indító vámhivatal ezen 5. példány bemutatása esetén a letétbe helyezett egyedi garanciát csak akkor szabadítja fel, ha kétséget kizáróan meggyőződik a rendeltetési vámhivatal által alkalmazott záradék/pecsét hitelességéről. Az EV mellé nem kötelező a Pótlap csatolása, helyette Rakományjegyzék is benyújtható. Nem kell külön EV-ot kitölteni, ha a külső árutovábbítási eljárást — tengeri, illetve légi úton, — a Rajnán, illetve a rajnai vízi utakon, — csővezetéken, — vasúton történő áruszállítás esetén kérik. A külső árutovábbítás rendelkezései postaforgalomra nem vonatkoznak. Elegendő egy EV-ot kitölteni az ún. gyűjtőáruk továbbítása esetén. Ebben az esetben az árunyilatkozathoz a Tranzit Egyezmény II. Függelék XI. Cím IX. Mellékletében meghatározott formájú Rakományjegyzéket kell az árunyilatkozat példányszámának megfelelő példányban csatolni, és a Tranzit Egyezmény II. Függelék, IV. Cím, I. fejezet, 3. Rész, 23—28. Cikkeiben meghatározottak szerint kitölteni. Indító és rendeltetési vámhivatalonként külön-külön EV-ot kell kiállítani. Egy szállítóeszközbe történő részberakodás esetén Rakodási jegyzéket kell benyújtani az első felrakó helynél, amelyen az indító vámhivatal feljegyzi a kiviteli és továbbítási EV azonosító számát, valamint az alkalmazott azonosítási jeleket (vámzár). Az utolsó felrakó hely szerint illetékes vámhivatal valamennyi külső árutovábbításhoz benyújtott EV példányainak D. rovatába pótlólag köteles beírni az általa felhelyezett azonosítási jelet/jeleket. Több magyarországi rendeltetési vámhivatal esetén szintén Rakodási jegyzéket kell benyújtani, amelyen a lerakó helyek szerint illetékes vámhivataloknak fel kell jegyezniük a részlerakodás után felhelyezett azonosító jelet/jeleket. 8.2. A vámkezelést kérőnek — ideértve a határvámhivatalnál az engedélyezett feladó által kért vámkezelést is — az EV-on csak a számmal jelzett rovatokba szabad írnia. A nyomtatott nagybetűs részek a vámhatóság feljegyzései számára szolgálnak. 8.2.1. SZÁMMAL JELZETT ROVATOK

Source: https://magyarkozlony.hu/hivatalos-lapok/63fc842b81df101a2a338fddff88fdaffd339d58/dokumentumok/71864f464d306a3d655dbff967cb35b6aa48fcd0/letoltes